text: 
  Væksten i verdenshandelen faldt i 1991. Både regnet i mængder og 
  priser. Det var tredje år i træk. Et godt gæt på udviklingen i år 
  vil være et fornyet fald. Nedgangen i vækst følger efter et 
  tilsvarende åremål med stigende vækst. Derfor bemærkes den negative 
  udvikling med stor opmærksomhed. Al tale går på, hvorledes man 
  kanskabe øget samhandel gennem nedbrydning af de sidste toldmure, 
  udtynding i landbrugsstøtte, etablering af frihandelsområder og fjernelse
   af handelshindringer generelt. GATTs tal for udviklingen i 
  verdenshandelens omfang kan heldigvis heller ikke tolkes som det 
  negative signal, der umiddelbart kan aflæses af tallene.
  
  Forklaringen ligger primært i den fortsatte nedgang i produktionen. Når
   stigningen i produktionen tager af, falder også behovet for den 
  internationale vareudveksling. Det er således gennem den økonomiske 
  vækst, at der skabes både betingelser og behov for handel landene 
  imellem. Tallene fra den internationale told-og handelsaftale-koordinators
  , GATT, årsberetning illustrerer med al ønskelig tydelighed resultaterne
   af den vej mod nulvækst, som verden som helhed har betrådt siden 
  1988 og hvor 1991 er nulpunktet, indtil der foreligger tal for 1992.
  
  
  
  